techiaith/cofnodycynulliad_en-cy huggingface dataset:
English: I don't think the principle of keeping our steel industry was wholly a Plaid Cymru idea. The issue of a power plant is something that we've been discussing for years with Tata, long before, actually, what happened at the beginning of this year. What I can say - and there's a limit to what I can say at this stage, because negotiations are still ongoing - is that good progress has been made, as far as we are concerned as a Government, on seeking to provide a platform for the long-term future of our steel industry. But it is true to say, of course, that those two issues of energy and pensions are still not resolved at UK Government level.
Welsh: Nid wyf yn credu mai syniad Plaid Cymru yn gyfan gwbl oedd yr egwyddor o gadw ein diwydiant dur. Mae'r mater o waith pŵer yn rhywbeth yr ydym ni wedi bod yn ei drafod ers blynyddoedd gyda Tata, ymhell cyn yr hyn a ddigwyddodd ddechrau'r flwyddyn hon, a dweud y gwir. Yr hyn y gallaf ei ddweud - ac mae cyfyngiad ar yr hyn y gallaf ei ddweud ar hyn o bryd, gan fod trafodaethau'n parhau - yw bod cynnydd da wedi ei wneud, yn ein barn ni, fel Llywodraeth, ar geisio darparu llwyfan ar gyfer dyfodol hirdymor ein diwydiant dur. Ond mae'n wir i ddweud, wrth gwrs, bod y ddau fater hynny o ynni a phensiynau yn dal i fod heb eu datrys ar lefel Llywodraeth y DU.
English: First Minister, thank you for that answer, and we are seeing Welsh Government support for the steel industry, through these projects, which I very much welcome, in Port Talbot. But also, we've seen over the summer, since we last met, financial improvements in the steel industry in Port Talbot as well, where we saw losses of £1 million a day beforehand, and we're now turning it into profits in a month - I think it was £5 million in July, and perhaps it will a break-even in August. So, we are seeing progress in steel making in Wales. It is viable, as we said. But, when you met with the Prime Minister, you talked about steel, and you've already partly mentioned this afternoon the issue of the UK Government's position. Did she indicate that they will actually be working to improve the situation with the British steel pensions fund, and, also, are they making any movements towards the energy costs, because they were the big issues that any prospective buyer had concerns about?
Welsh: Brif Weinidog, diolch i chi am yr ateb yna, ac rydym ni'n gweld cefnogaeth Llywodraeth Cymru i'r diwydiant dur, drwy'r prosiectau hyn, yr wyf yn eu croesawu'n fawr iawn, ym Mhort Talbot. Ond hefyd, rydym ni wedi gweld dros yr haf, ers i ni gyfarfod ddiwethaf, gwelliannau ariannol yn y diwydiant dur ym Mhort Talbot hefyd, lle gwelsom golledion o £1 filiwn y dydd cyn hynny, ac rydym ni'n ei droi'n elw mewn mis erbyn hyn - rwy'n credu ei fod yn £5 miliwn ym mis Gorffennaf, ac efallai y bydd yn mantoli'r gyllideb ym mis Awst. Felly, rydym ni'n gweld cynnydd o ran gwneud dur yng Nghymru. Mae'n ddichonadwy, fel y dywedasom. Ond, pan wnaethoch chi gyfarfod â Phrif Weinidog y DU, cawsoch sgwrs am ddur, ac rydych chi eisoes wedi crybwyll yn rhannol y prynhawn yma y mater o safbwynt Llywodraeth y DU. A wnaeth hi awgrymu y byddant wir yn gweithio i wella'r sefyllfa o ran cronfa bensiwn dur Prydain, a, hefyd, a ydyn nhw'n gwneud unrhyw symudiadau tuag at y costau ynni, gan mai'r rhain oedd y prif faterion yr oedd gan unrhyw ddarpar brynwr bryderon amdanynt?
English: It's true. I think it's fair to say that the previous Prime Minister was very proactive in this regard. We've not heard as much from the current Government in terms of these two issues. There have been initial conversations; they've not been negative, but I think we need now, in the next few months, to see some progress, particularly on the issue of pensions, and on the issue, of course, of energy prices - a long-held issue. We have correspondence going back five years with the UK Government on the issue of energy prices, not just in the steel industry, but for all our energy-intensive industries. We cannot afford to be seen as an expensive place to manufacture because of energy prices.
Welsh: Mae'n wir. Rwy'n credu ei bod yn deg i ddweud bod Prif Weinidog blaenorol y DU yn rhagweithiol iawn yn hyn o beth. Nid ydym wedi clywed cymaint gan y Llywodraeth bresennol o ran y ddau fater hyn. Cafwyd sgyrsiau cychwynnol; nid ydynt wedi bod yn negyddol, ond rwy'n credu bod angen i ni nawr, yn ystod y misoedd nesaf, weld rhywfaint o gynnydd, yn enwedig ar fater pensiynau, ac ar fater prisiau ynni, wrth gwrs - sy'n fater hirhoedlog. Mae gennym ni ohebiaeth yn mynd yn ôl bum mlynedd gyda Llywodraeth y DU ar fater prisiau ynni, nid yn unig yn y diwydiant dur, ond ar gyfer ein holl ddiwydiannau ynni-ddwys. Ni allwn fforddio cael ein gweld fel lle drud i weithgynhyrchu oherwydd prisiau ynni.
English: Following representation by the Prime Minister, Theresa May, the G20 members agreed to set up a forum to tackle the issues of overcapacity and production in the global steel market, so the UK is moving ahead and getting world leaders to confront and answer the central question as well as dealing with the issues they've already been acting on until recently. Now, I accept that the Welsh Government has a more limited role - I do accept that - but it can make a practical difference in my region. Pulling out of a deal that could have saved 200 jobs at Fairwood Fabrications as part of the steel industry's supply chain connected with Port Talbot probably wasn't helpful, so can you tell us specifically what you're doing to assist stability in the Welsh steel supply chain? Thank you.
Welsh: Yn dilyn sylwadau gan Brif Weinidog y DU, Theresa May, cytunodd aelodau'r G20 i sefydlu fforwm i roi sylw i faterion capasiti gormodol a gorgynhyrchu yn y farchnad ddur fyd-eang, felly mae'r DU yn symud yn ei blaen ac yn cael arweinwyr y byd i wynebu ac ateb y cwestiwn canolog yn ogystal ag ymdrin â'r materion y maen nhw eisoes wedi bod yn gweithredu arnynt tan yn ddiweddar. Nawr, rwy'n derbyn bod gan Lywodraeth Cymru swyddogaeth fwy cyfyngedig - rwyf yn derbyn hynny - ond fe all wneud gwahaniaeth ymarferol yn fy rhanbarth i. Mae'n debyg nad oedd tynnu allan o gytundeb a allai fod wedi achub 200 o swyddi yn Fairwood Fabrications yn rhan o gadwyn gyflenwi'r diwydiant dur yn gysylltiedig â Phort Talbot o gymorth, felly a allwch chi ddweud wrthym ni'n benodol beth yr ydych chi'n ei wneud i gynorthwyo sefydlogrwydd yng nghadwyn gyflenwi dur Cymru? Diolch.
English: Well, more than anything else, what we're doing is assisting Tata, looking at ways that they can save money, particularly with regard to the power plant, seeing what we can do in terms of skills and training, and providing the support that they need in order to be sustainable in the longer term. There are issues regarding other businesses that had their issues with Tata, which unfortunately led to the consequences that the Member has mentioned, but we are confident that we can put together a good package as far as Tata is concerned in terms of what we can offer. But we do now need to see progress on the two major issues, and we need to see that progress pretty soon.
Welsh: Wel, yn fwy na dim byd arall, yr hyn yr ydym ni'n ei wneud yw cynorthwyo Tata, gan edrych ar ffyrdd y gallant arbed arian, yn enwedig o ran y gwaith pŵer, gweld beth allwn ni ei wneud o ran sgiliau a hyfforddiant, a darparu'r cymorth sydd ei angen arnyn nhw i fod yn gynaliadwy yn y tymor hwy. Ceir problemau yn ymwneud â busnesau eraill a gafodd eu problemau gyda Tata, a arweiniodd yn anffodus at y canlyniadau y mae'r Aelod wedi eu crybwyll, ond rydym ni'n hyderus y gallwn ni lunio pecyn da cyn belled ag y mae Tata yn y cwestiwn o ran yr hyn y gallwn ei gynnig. Ond mae angen i ni weld cynnydd nawr ar y ddau brif fater, ac mae angen i ni weld y cynnydd hwnnw'n eithaf buan.
English: First Minister, Welsh steel and other energy-intensive industries are suffering as a result of EU-imposed carbon reduction policies, which have resulted in higher energy bills. In order to secure the future of Welsh steel, particularly the Tata plant in Port Talbot in my region, we have to drop EU legislation that pushes up our energy costs. First Minister, do you agree with me that the best support that the Welsh Government can give the Welsh steel industry is to press the UK Government to complete the Brexit process as soon as possible?
Welsh: Brif Weinidog, mae dur Cymru a diwydiannau ynni-ddwys eraill yn dioddef o ganlyniad i bolisïau lleihau carbon a orfodwyd gan yr UE, sydd wedi arwain at filiau ynni uwch. Er mwyn sicrhau dyfodol dur Cymru, ac yn enwedig gwaith Tata ym Mhort Talbot yn fy rhanbarth i, mae'n rhaid i ni ddiddymu deddfwriaeth yr UE sy'n cynyddu ein costau ynni. Brif Weinidog, a ydych chi'n cytuno â mi mai'r gefnogaeth orau y gall Llywodraeth Cymru ei rhoi i ddiwydiant dur Cymru yw pwyso ar Lywodraeth y DU i gwblhau proses Brexit cyn gynted â phosibl?
English: The biggest threat to the steel industry is tariffs. We export 30 per cent of the steel that we produce. Anything that increases the price of that steel is not going to be helpful. If she's talking about carbon reduction, what she means is more emissions, so, more coming out of the steelworks than before. If she wants to sell that to the people of Port Talbot and Bridgend, she's welcome to do it. Indeed, I'm sure there will be opportunities this week where she can explain that policy to people in the area - that she doesn't want to see emissions controlled properly. But there's another point here as well. If you look at other countries in the EU, their energy prices are much lower than ours. If you look at Germany, 20 per cent lower. If you look at Spain, 37 per cent lower. So it's nothing to do with the EU at all. It's to do with the UK, and the UK's alleged energy market. Every single energy-intensive industry is saying to us that it's not an EU issue - it's the fact that the UK's energy industry is not transparent enough, and it's something that Celsa Steel have raised with me along with others. They say, 'Look, the UK is an expensive place to do business because of its energy costs'. Now, the regulations are the same across the entire EU, but the fact remains that the UK is more expensive than many other of our competitor countries, and that has to change. That's not to do with emissions, because Germany and Spain have the same regulations. It's to do with the way that the market operates in the UK.
Welsh: Tariffau yw'r bygythiad mwyaf i'r diwydiant dur. Rydym ni'n allforio 30 y cant o'r dur yr ydym ni'n ei gynhyrchu. Nid yw unrhyw beth sy'n cynyddu pris y dur hwnnw'n mynd i fod o gymorth. Os yw hi'n sôn am leihau carbon, yr hyn y mae'n ei olygu yw mwy o allyriadau, felly, mwy yn dod allan o'r gwaith dur nag o'r blaen. Os yw hi eisiau gwerthu hynny i bobl Port Talbot a Phen-y-bont ar Ogwr, mae croeso iddi wneud hynny. Yn wir, rwy'n siŵr y bydd cyfleoedd yr wythnos hon pryd y gall hi esbonio'r polisi hwnnw i bobl yn yr ardal - nad yw hi eisiau gweld allyriadau'n cael eu rheoli'n briodol. Ond mae pwynt arall yma hefyd. Os edrychwch chi ar wledydd eraill yn yr UE, mae eu prisiau ynni nhw'n llawer is na'n rhai ni. Os edrychwch chi ar yr Almaen, 20 y cant yn is. Os edrychwch chi ar Sbaen, 37 y cant yn is. Felly nid yw'n unrhyw beth i wneud â'r UE o gwbl. Mae i'w wneud â'r DU, a marchnad ynni honedig y DU. Mae pob un diwydiant ynni-ddwys yn dweud wrthym ni nad mater yr UE yw hwn - mae i'w wneud â'r ffaith nad yw diwydiant ynni'r DU yn ddigon tryloyw, ac mae'n rhywbeth y mae Celsa Steel wedi ei godi gyda mi, ynghyd ag eraill. Maen nhw'n dweud, 'Edrychwch, mae'r DU yn lle drud i gyflawni busnes oherwydd ei chostau ynni'. Nawr, mae'r rheoliadau yr un fath ar draws yr UE gyfan, ond y ffaith yw bod y DU yn ddrytach na llawer o'r gwledydd yr ydym ni'n cystadlu â nhw, ac mae'n rhaid i hynny newid. Nid yw hynny'n ymwneud ag allyriadau, oherwydd mae gan yr Almaen a Sbaen yr un rheoliadau. Mae'n ymwneud â'r ffordd y mae'r farchnad yn gweithredu yn y DU.
English: First Minister, as you are aware, the plants in Newport East, my constituency, at the Orb works and Llanwern, are very important parts of the overall Tata operations in Wales. Will you assure me that those plants will continue to be properly considered in Welsh Government's thoughts and actions to ensure a sustainable steel industry in Wales?
Welsh: Brif Weinidog, fel y gwyddoch, mae'r gweithfeydd yn Nwyrain Casnewydd, fy etholaeth i, yng ngweithfeydd Orb a Llanwern, yn rhannau pwysig iawn o weithrediadau cyffredinol Tata yng Nghymru. A wnewch chi fy sicrhau y bydd y gweithfeydd hynny yn parhau i gael eu hystyried yn briodol ym meddyliau a gweithredoedd Llywodraeth Cymru i sicrhau diwydiant dur cynaliadwy yng Nghymru?
English: Absolutely. The four major sites are hugely important - Shotton as well, of course, and Trostre. They are operations that we want to keep in Wales, producing steel in Wales, exporting steel from Wales. Port Talbot of course has had the most focus because it is the biggest plant and it has had the greatest challenges, but all four plants are important for the future of Wales.
Welsh: Yn sicr. Mae'r pedwar prif safle yn hynod bwysig - Shotton hefyd, wrth gwrs, a Throstre. Maen nhw'n weithrediadau yr ydym ni eisiau eu cadw yng Nghymru, yn cynhyrchu dur yng Nghymru, yn allforio dur o Gymru. Port Talbot, wrth gwrs, sydd wedi cael y sylw mwyaf gan mai dyna'r gwaith mwyaf a hwnnw sydd wedi wynebu'r heriau mwyaf, ond mae pob un o'r pedwar gwaith yn bwysig i ddyfodol Cymru.
English: I welcome Tata's August announcement of investment in the Shotton site to create the next generation of steel coating. I spent a day there just after the announcement and I know the workforce is appreciative of the proactive approach by the Welsh Government in securing this investment. But as you've already alluded, I urge the Welsh Government going forward to make sure we consider that a successful and profitable site like Shotton is as integral to any discussions on the future of the steel industry going forward.
Welsh: Rwy'n croesawu cyhoeddiad Tata ym mis Awst o fuddsoddiad yn safle Shotton i greu'r genhedlaeth nesaf o gotio dur. Treuliais ddiwrnod yno yn fuan ar ôl y cyhoeddiad, a gwn fod y gweithlu'n gwerthfawrogi dull rhagweithiol Llywodraeth Cymru o ran sicrhau'r buddsoddiad hwn. Ond fel yr ydych chi wedi sôn eisoes, rwy'n annog Llywodraeth Cymru wrth symud ymlaen i wneud yn siŵr ein bod yn ystyried bod safle llwyddiannus a phroffidiol fel Shotton yn rhan annatod o unrhyw drafodaethau ar ddyfodol y diwydiant dur wrth symud ymlaen.
English: Absolutely, and I've been, of course, to all four sites. Shotton always was a profitable site, but as it was said to me in Shotton, it would be very difficult for Shotton to operate without the steel from Port Talbot because it would take about six months to source the steel from somewhere else if Port Talbot wasn't there, with an obvious knock-on effect in terms of loss of customers. So, all four of our steel plants are integrated with each other. It's hugely important, then, that they all stand together and prosper.
Welsh: Yn sicr, ac rwyf innau, wrth gwrs, wedi bod ym mhob un o'r pedwar safle. Roedd Shotton yn safle proffidiol erioed, ond fel y dywedwyd wrthyf yn Shotton, byddai'n anodd iawn i Shotton weithredu heb y dur o Bort Talbot gan y byddai'n cymryd tua chwe mis i gael gafael ar y dur o rywle arall pe na byddai Port Talbot yno, gan arwain at sgil effaith amlwg o ran colli cwsmeriaid. Felly, mae pob un o'n pedwar gwaith dur wedi eu hintegreiddio â'i gilydd. Mae'n hynod bwysig, felly, eu bod i gyd yn sefyll gyda'i gilydd ac yn ffynnu.
English: Well, the cost involved is some £1.5 billion. At this moment in time, that is a cost that would mean that there would be no money to support major events for the next decade in Wales, pretty much. The Scots were able to host the games at a cheaper price because they didn't have to build as much as we would have to build. We'd have to build a new athletics stadium, build a new velodrome, build a new pool or extend the pool that we actually have at the moment. So, the capital costs are actually huge, which is why, of course, it makes it very difficult for the Commonwealth Games to go to smaller countries these days. What we wanted was to put in an all-Wales bid - that wasn't looked at favourably - or indeed to launch a joint bid with cities in England. But, again, that's not possible under the current rules that operate with Commonwealth Games bids. What I'd prefer to see in the future is to explore ways in which we could bid with other Commonwealth countries in order to host the games.
Welsh: Wel, tua £1.5 biliwn yw'r gost gysylltiedig. Ar hyn o bryd, mae honno'n gost a fyddai'n golygu na fyddai dim arian i gefnogi digwyddiadau mawr am y degawd nesaf yng Nghymru, fwy neu lai. Roedd yr Albanwyr yn gallu cynnal y gemau am bris rhatach gan nad oedd rhaid iddynt adeiladu cymaint ag y byddai'n rhaid i ni ei adeiladu. Byddai'n rhaid i ni adeiladu stadiwm athletau newydd, adeiladu felodrom newydd, adeiladu pwll nofio newydd neu ymestyn y pwll sydd gennym ni ar hyn o bryd. Felly, mae'r costau cyfalaf yn enfawr mewn gwirionedd, a dyna pam, wrth gwrs, y mae'n ei gwneud yn anodd iawn i Gemau'r Gymanwlad fynd i wledydd llai y dyddiau hyn. Yr hyn yr oeddem ni ei eisiau oedd cyflwyno cais Cymru gyfan - ni edrychwyd ar hynny'n ffafriol - neu yn wir lansio cais ar y cyd â dinasoedd yn Lloegr. Ond, unwaith eto, nid yw hynny'n bosibl o dan y rheolau presennol sy'n gweithredu gyda cheisiadau Gemau'r Gymanwlad. Yr hyn a fyddai'n well gen i ei weld yn y dyfodol fyddai archwilio ffyrdd y gallem ni wneud cais gyda gwledydd eraill y Gymanwlad i gynnal y gemau.
English: Well, of course I accept the point about the capital costs of improving Wales's infrastructure, but that's justifiable in its own right. We're talking here about probably something in the order of £1 billion to £1.5 billion amortised over 10 years in the first instance. In the context of a Welsh Government budget of £15 billion a year, we're talking about peanuts. [Interruption.] What I'm asking the First Minister to do is to raise his sights and raise his game and promote Wales to the world through the exploits of our athletes. And what we need is action from our Government to match that in improving Wales's sporting infrastructure so that we can host the games in 2026.
Welsh: Wel, rwy'n derbyn, wrth gwrs, y pwynt am gostau cyfalaf gwella seilwaith Cymru, ond mae hynny'n gyfiawnadwy ynddo'i hun. Rydym ni'n sôn yma, yn ôl pob tebyg, am oddeutu £1 biliwn i £1.5 biliwn wedi'i amorteiddio dros 10 mlynedd yn y lle cyntaf. Yng nghyd-destun cyllideb Llywodraeth Cymru o £15 biliwn y flwyddyn, rydym ni'n sôn am geiniog a dimau. [Torri ar draws.] Yr hyn yr wyf yn gofyn i'r Prif Weinidog ei wneud yw codi ei fryd a gwella ei berfformiad a hyrwyddo Cymru i'r byd trwy gampau ein hathletwyr. A'r hyn sydd ei angen arnom ni yw gweithredu gan ein Llywodraeth i fod cystal â hynny o ran gwella seilwaith chwaraeon Cymru fel y gallwn gynnal y gemau yn 2026.
English: I don't think 10 per cent of our budget is peanuts, with respect to the Member. There's a significant opportunity cost. For example, we've been hugely successful over many years in attracting major events to Wales. We have the Champions League final coming next year and the women's Champions League final, we've had the Ryder Cup, we have the speedway every year, we've had the Rugby League World Cup, the rugby union world cup, we've had major cricket matches - and all this is done with money. That money would no longer be available for any of those events if we were to host the Commonwealth Games. It's much better, to my mind, that we use that money to bring in events such as those. The Champion's League final, for example, is an enormously useful way of promoting Wales. It's the largest single sporting event in the world. If we were to go for the Commonwealth Games, the money wouldn't be there to attract events like that in the future.
Welsh: Nid wyf yn credu bod 10 y cant o'n cyllideb yn geiniog a dimau, gyda pharch i'r Aelod. Ceir cost cyfle sylweddol. Er enghraifft, rydym ni wedi bod yn hynod lwyddiannus dros nifer o flynyddoedd o ran denu digwyddiadau mawr i Gymru. Mae gennym ni rownd derfynol Cynghrair y Pencampwyr yn dod y flwyddyn nesaf a rownd derfynol Cynghrair Pencampwyr y menywod, rydym ni wedi cael Cwpan Ryder, mae gennym ni'r speedway bob blwyddyn, rydym ni wedi cael Cwpan y Byd Rygbi'r Gynghrair, cwpan y byd rygbi'r undeb, rydym ni wedi cael gemau criced mawr rhyngwladol - a chaiff hyn oll ei wneud gydag arian. Ni fyddai'r arian hwnnw ar gael mwyach ar gyfer unrhyw un o'r digwyddiadau hynny pe byddem yn cynnal Gemau'r Gymanwlad. Mae'n llawer gwell, yn fy marn i, ein bod ni'n defnyddio'r arian hwnnw i ddenu digwyddiadau fel y rheini. Mae rownd derfynol Cynghrair y Pencampwyr, er enghraifft, yn ffordd hynod ddefnyddiol o hyrwyddo Cymru. Dyma ddigwyddiad chwaraeon unigol mwyaf y byd. Pe byddem ni'n gwneud cais am Gemau'r Gymanwlad, ni fyddai'r arian yno i ddenu digwyddiadau o'r fath yn y dyfodol.
English: Well, I'm sorry to say that the First Minister seems to have a rather static view of his functions as First Minister. Why don't we take a more dynamic view of these projects? Other countries do and they can see the advantages of raising our aspirations. This is in a long line of projects that the Government has poured cold water on: M4 improvements, Circuit of Wales, and now the Commonwealth Games bid. These are all projects that are too difficult, too hard. Kick them into the long grass. Ultimately - do nothing. Well, it's not good enough to have a do-nothing administration here in Cardiff Bay.
Welsh: Wel, mae'n ddrwg gen i ddweud ei bod yn ymddangos bod gan y Prif Weinidog olwg sydd braidd yn statig ar ei swyddogaethau fel Prif Weinidog. Pam nad ydym ni'n cymryd golwg fwy deinamig ar y prosiectau hyn? Mae gwledydd eraill yn gwneud hynny ac maen nhw'n gallu gweld y manteision o godi ein dyheadau. Mae hon yn gyfres hir o brosiectau y mae'r Llywodraeth wedi tywallt dŵr oer am eu pennau: gwelliannau i'r M4, Cylchffordd Cymru, a nawr y cais am Gemau'r Gymanwlad. Mae'r rhain i gyd yn brosiectau sy'n rhy anodd, yn rhy galed. Rhowch nhw o'r neilltu. Yn y pen draw - gwneud dim. Wel, nid yw'n ddigon da cael gweinyddiaeth gwneud dim yma ym Mae Caerdydd.